
23-TA-958: Noteikumu projekts (Jauns)
Eiropas Savienības kohēzijas politikas programma 2021.–2027.gadam 4.2. prioritārā virziena “Atbalsts uzņēmējdarbībai” 4.2.4. specifikā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas  uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.1. pasākuma "Atbalsts nozaru vajadzībās balstītai uzņēmēju izglītībai" īstenošanas noteikumi

	1.
	Noteikumu projekts
26. Projekta ietvaros ir attiecināmas šādas projekta īstenošanas izmaksas, ko sedz finansējuma saņēmējs:
 
	Iebildums
Lai nodrošinātu horizontālā principa "Vienlīdzība, iekļaušana, nediskriminācija un pamattiesību ievērošana" (turpmāk - HP) īstenošanu un, lai ievērotu ANO Konvencijā par personu ar invaliditāti tiesībām noteikto vienlīdzīgu iespēju un nediskrimināciijas principu, aicinām paredzēt attiecināmās izmaksas HP specifisko darbību īstenošanai.
Piemēram, lai nodrošinātu apmācību un informācijas satura  piekļūstamību, izmantojot vairākus sensoros (redze, dzirde, tauste) kanālus, kā arī informācijas sagatavošanai, lai tā būtu labi uztverama personām ar garīga rakstura traucējumiem, lasītprasmes vai uztveres grūtībām, būs nepieciešami zīmju valodas tulku, vieglās valodas tulkošanas, reāllaika transkripcijas, subtitru nodrošināšanas  pakalpojumi. Savukārt, lai nodrošinātu apmācību vietas piekļūstamību personām ar invaliditāti, ir jāparedz izmaksas vides pandusu un pacēlāju nomai. Lai mācību saturā integrētu jautājumus, kas saistīti ar vienlīdzīgu iespēju un nediskriminācijas jautājumiem, būs nepieciešami konsultantu attiecīgajā jomā pakalpojumi. 
Attiecīgi aicinām paplašināt 26.2.7. un 26.2.3. apakšpunktos iekļautās izmaksas ar izmaksām HP īstenošanai. 
 
Piedāvātā redakcija
Atbalstāmas ir izmaksas horizontālā principa “Vienlīdzība, iekļaušana, nediskriminācija un pamattiesību ievērošana” darbību īstenošanai, tai skaitā zīmju valodas tulku, vieglās valodas tulkošanas, reāllaika transkripcijas, subtitru nodrošināšanas pakalpojumu izmaksas un vides piekļūstamības nodrošināšanai, t.sk. pandusu un pacēlāju nomai, ekspertu konsultācijas par vienlīdzīgu iespēju  un nediskriminācijas jautājumiem. 
 
	Inese Vilcāne (LM)

	2.
	Noteikumu projekts
4. Projekta īstenošanas un finansējuma saņemšanas nosacījumi
	Iebildums
Saskaņā ar vadlīniju "Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027)" 1.pielikumu pasākumam ir netieša ietekme uz šo horizontālo principu (HP VINPI), kas nozīmē, ka pasākuma ietvaros ir jānosaka vismaz 1 sasniedzamais HP VINPI rādītājs. Lūdzam papildināt MK noteikumu projektu ar šo sasniedzamo rādītāju kā arī attiecīgi precizēt informāciju anotācijā
Piedāvātā redakcija
Piemēram: Finansējuma saņēmējs nodrošina horizontālā principa "Vienlīdzība, iekļaušana, nediskriminācija un pamattiesību ievērošana" vispārīgas un specifiskas darbības, kā arī rādītāju uzkrāšanu un ziņošanu.
	Inese Vilcāne (LM)

	3.
	Noteikumu projekts
39.4. veikt pasākuma īstenošanai nepieciešamo preču un pakalpojumu iegādi veikt saskaņā ar normatīvajos aktos publisko iepirkumu jomā noteikto, īstenojot atklātu, pārredzamu, nediskriminējošu un konkurenci neierobežojošu iepirkuma procedūru;
	Iebildums
Lūdzam papildināt punkta redakciju, ka pasākuma īstenošanai nepieciešamo iepirkumu veikšanā ir atbalstāma arī sociāli atbildīga iepirkuma veikšana. 
Piedāvātā redakcija
-
	Inese Vilcāne (LM)

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam papildināt pašreizējās situācijas aprakstu ar izvērstāku informāciju par darba tirgus vajadzībām un prognozēm, kā arī konkrētāk  iezīmēt aktuālās vajadzības saistībā ar nodarbināto prasmju un zināšanu pilnveidošanu. Vienlaikus aicinām situācijas aprakstu papildināt ar statistikas datiem vai citu datos un faktos balstītu informāciju, sniedzot to dalījumā pēc dzimuma, vecuma un citām pazīmēm, ja šāda informācija ir pieejama.
Piedāvātā redakcija
-
	Agnese Gaile (LM)

	5.
	Anotācija (ex-ante)
8.1.9. uz personu ar invaliditāti vienlīdzīgām iespējām un tiesībām
	Iebildums
Lūdzam papildināt anotāciju ar informāciju par pasāku 4.3.4.1. ietekmi uz personu ar invaliditāti vienlīdzīgām iespējām un tiesībām, atbilstoši Vadlīnijām horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027) [1], sniedzot vispārīgo un specifisko darbību aprakstu, kas veicinās personu ar invaliditāti vienlīdzīgas iespējas iesaistīties apmācībās un nediskrimnāciju.



[1] pieejamas šeit:https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027
 
Piedāvātā redakcija
-
	Inese Vilcāne (LM)

	6.
	Anotācija (ex-ante)
8.1.10. uz dzimumu līdztiesību
	Iebildums
Lūdzam papildināt anotāciju ar informāciju par pasākuma 4.3.4.1. ietekmi uz dzimumu līdztiesību, atbilstoši Vadlīnijām horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027) [1], sniedzot vispārīgo un specifisko darbību aprakstu, kas veicinās dzimumu līdztiesību un abu dzimumu vienlīdzīgas iespējas iesaistīties apmācībās.

[1] pieejamas šeit:https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027
Piedāvātā redakcija
-
	Inese Vilcāne (LM)

	7.
	Anotācija (ex-ante)
8.2. Cita informācija
	Iebildums
Lai nodrošinātu vienotu pieeju ES fondu pasākumu īstenošanas MK noteikumu anotācijas aizpildīšanai un, ievērojot vadlīnijās "Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai  (2021-2027)" noteikto, aicinām 8.2. sadaļā sniegt informāciju par:

1)  pasākuma ietekmi uz horizontālo principu "Vienlīdzība, iekļaušana, nediskriminācija un pamattiesību ievērošana" (netieša ietekme) ,
2) MK noteikumos paredzētajiem horizontālā principa rādītājiem; 
3) projektu iesniegumu vērtēšanas kritērija veidu, kura ietvaros projekta iesniedzējam ir jāsniedz informācija par šī horizontālā principa ievērošanu, paredzot specifiskas darbības, kas veicina vienlīdzību, iekļaušanu, nediskrimināciju un pamattiesību ievērošanu.
4) citu informāciju, piemēram, informāciju par nosacījumu finansējuma saņēmējam veikt sociāli atbildīgus iepirkumus.


 
Piedāvātā redakcija
-
	Inese Vilcāne (LM)

	8.
	Noteikumu projekts
37. Pasākuma ietvaros finansē tādas attiecināmās izmaksas, kuras tieši saistītas ar projekta ietvaros veiktajām darbībām, ir izmērāmas, samērīgas, pamatotas un atbilst pareizas finanšu vadības principiem. Investīcijas ietvaros ir iespējams veikt sociāli atbildīgu publisku iepirkumu.
	Priekšlikums
Lūdzam punkta pēdējā teikumā aizstāt vārdu "iespējams" ar vārdu "atbalstāms". 
Piedāvātā redakcija
-
	Inese Vilcāne (LM)



